smcproject/ml-wiki-sentences huggingface dataset:
പിന്നീട് സ്കോളർഷിപ്പോടെ ടെന്നസി യൂണിവേഴ്സിറ്റിയിൽ കമ്മ്യൂണിക്കേഷൻ വിദ്യാർഥിനിയായി.
17-ആം വയസ്സിൽ "മിസ് ബ്ലാക്ക് ടെന്നസി" സൗന്ദര്യമൽസരത്തിൽ ഒന്നാമതായി.
പഠനത്തോടൊപ്പം ഒരു പ്രാദേശിക റേഡിയോസ്റ്റേഷനിൽ വാർത്ത വായിക്കുകയും ചെയ്തിരുന്നു.
എഴുപതുകളുടെ തുടക്കത്തിൽ WLAC-TV-യിൽ വാർത്തകൾ വായിച്ചുകൊണ്ടായിരുന്നു ഓപ്രയുടെ തുടക്കം.
ആ സ്ഥാപനത്തിലെ ഏറ്റവും പ്രായം കുറഞ്ഞതും കറുത്തവർഗ്ഗക്കാരിയായ ആദ്യത്തെ വാർത്താവതാരകയും ആയിരുന്നു.
1976-ൽ ബാൾട്ടിമോറിലെ WJC-TV -യിലേക്ക് മാറി.
1978-ൽ "പീപ്പിൾ ആർ ടോക്കിങ്ങ്" എന്ന പ്രാദേശിക ടോക്ക്-ഷോയുടെ സഹ-അവതാരകയായി.
1983-ൽ WLS-TV-യുടെ, അധികം ശ്രദ്ധിക്കപ്പെടാത്ത, "എ.എം. ചിക്കാഗോ" എന്ന അര മണിക്കൂർ ദൈർഘ്യമുള്ള ടോക്ക്-ഷോ ഓപ്ര ഏറ്റെടുത്തു.
മാസങ്ങൾക്കുള്ളിൽ തന്നെ അത് ചിക്കാഗോയിലെ ഏറ്റവും ജനപ്രീതിയാർജ്ജിച്ച ടോക്ക്-ഷോ ആയിത്തീർന്നു.
1986 സെപ്റ്റംബർ 8 മുതൽ ഈ പരിപാടി ഒരു മണിക്കൂർ ദൈർഘ്യത്തിൽ "ദി ഓപ്ര വിൻഫ്രി ഷോ" എന്ന പേരിൽ ദേശീയതലത്തിൽ സപ്രേഷണം ചെയ്യപ്പെട്ടു തുടങ്ങി.
അതിഥികളുടെ സങ്കടങ്ങൾ നിറകണ്ണുകളോടെ കേട്ടിരുന്ന ഓപ്രയുടെ മുന്നിൽ, അവർ പലതും തുറന്നുപറഞ്ഞു.
ഈ പരിപാടി ടോക്ക്-ഷോ എന്നതിലുപരി ഒരു ഗ്രൂപ് തെറാപ്പി സെഷൻ ആയി മാറുന്നുവെന്ന് ടൈംസ് മാഗസിൻ അഭിപ്രായപ്പെട്ടു.
ഇത്തരത്തിലുള്ള തുറന്നുപറച്ചിലിനെ വാൾ സ്റ്റ്രീറ്റ് ജേണൽ "ഓപ്രാഫിക്കേഷൻ" എന്ന് വിളിച്ചു.
1993-ൽ മൈക്കൽ ജാക്സണുമായി ഓപ്ര വിൻഫ്രി  അഭിമുഖം നടത്തിയപ്പോൾ അത് 90 ദശലക്ഷം പ്രേക്ഷകരോടെ ചരിത്രത്തിൽ എറ്റവുമധികം പേർ കണ്ട അഭിമുഖമായി മാറി.
ആദ്യകാലങ്ങളിൽ വ്യക്തിപരമായിരുന്ന പരിപാടി 1990-കളുടെ മധ്യത്തോടെ കൂടുതൽ സാമൂഹ്യപ്രസക്തിയുള്ള വിഷയങ്ങളിലേക്ക് തിരിയുകയുണ്ടായി.
2011 മേയ് 25-ന് അവസാന ഭാഗം സംപ്രേഷണം ചെയ്യപ്പെട്ടു.
1985-ൽ ഓപ്ര വിൻഫ്രി സ്റ്റീവൻ സ്പിൽബർഗിന്റെ ദി കളർ പർപ്പിൾ എന്ന ചിത്രത്തിൽ സോഫിയ എന്ന കഥാപാത്രത്തെ അവതരിപ്പിച്ചു.
ഇതിലെ പ്രകടനത്തിന് മികച്ച സഹനടിക്കുള്ള അക്കാഡമി അവാർഡിന് നാമനിർദ്ദേശം ചെയ്യപ്പെടുകയുണ്ടായി.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് ഓപ്ര വിൻഫ്രി ഓപ്ര: ദി ബില്ല്യണയർ എവരിവുമൺ" Works by ഓപ്ര വിൻഫ്രി on Open Library at the Internet Archive ഓപ്ര വിൻഫ്രി, വിമൻ ഹൂ മേക്ക് അമേരിക്ക Archived 2013-02-16 at the Wayback Machine .
ഓപ്റ്റിക്കൽ റ്റ്വീസർ ഇംഗ്ലീഷ് വിലാസം https://ml.wikipedia.org/wiki/Optical_tweezers വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ജീവശാസ്ത്രഗവേഷണങ്ങളിൽ പലതരം പ്രോട്ടീനുകളേയും ഡി.എൻ.എ.യെയും , എൻസൈമുകളെയും പറ്റി പഠിക്കാൻ ഉപയോഗിക്കുന്ന സംവിധാനമാണ് ഓപ്റ്റിക്കൽ ട്വീസർ .
ലേസറുകളുടെ സഹായത്തോടെ, ഏകകണങ്ങളെ ട്രാപ്പു ചെയ്യുന്നതിനും, മാനിപ്പുലേറ്റ് ചെയ്യുന്നതിനും ഈ സംവിധാനം വഴി സാധിക്കുന്നു.
ബെൽ ലാബിൽ, 1986 -ൽ ആർതർ ആഷ്കിനാണു ഇതു കണ്ടുപിടിച്ചത്.
വിവിധതരം റ്റ്വീസറുകൾ
ഓപ്റ്റിക്കൽ ട്വീസറുകളിൽ വളരെ ഫോക്കസ്ഡ് ആയ ലേസർ ബീം ഉപയോഗിച്ച്  വളരെച്ചെറിയ ബലം കൊണ്ട് നാനോമീറ്റർ മുതൽ മൈക്രോമീറ്റർ വരെ വലിപ്പമുള്ള കണങ്ങളെ മാനിപ്പുലേറ്റ് ചെയ്യുന്നു.
ലേസർ ബീമിനെ മൈക്രോസ്കോപ്പിക് ആയ ഒബ്ജക്റ്റീവിൽക്കൂടി കടത്തിവിട്ടാണു ഫോക്കസ് ചെയ്യുന്നത്.
ലേസർ ബീമിന്റെ മദ്ധ്യത്തിൽ ഇന്റൻസിറ്റി ഏറ്റവും കൂടുതലും, പുറത്തേക്ക് ഇന്റൻസിറ്റി കുറഞ്ഞു വരുന്നതുമായ വിധത്തിൽ, ലേസർ ബീമിനെ ഫോക്കസ് ചെയ്യുന്നു.
ഇത്, ഒരു ഡൈഇലക്ട്രിക് കണത്തിൽകൂടി കടന്നു പോകുമ്പോൾ, ഫോട്ടോണുകൾക്ക് അപവർത്തനം സംഭവിക്കുകയും, അവയുടെ ദിശമാറുകയും ചെയ്യുന്നു.
ഇങ്ങനെ ഫോട്ടോണുകൾക്ക് നഷ്ടപ്പെടുന്ന ആക്കം , ആകെ ആക്കം കൺസേർ‌വ്ഡ് ആണ് എന്നതിനാൽ, പദാർത്ഥകണങ്ങൾക്ക് ലഭിക്കുന്നു.
ഈ റേഡിയേഷൻ പ്രഷറിന്റെ ഫലമായി, പദാർത്ഥകണങ്ങൾ ബീമിന്റെ മധ്യത്തിലേക്ക് നീങ്ങുന്നു.
ഇങ്ങനെയാണ് പ്രകാശം കൊണ്ട് വസ്തുക്കളെ ഫോക്കസ് ചെയ്യുന്നത്.
ഇനി, ലേസർ ബീമിന്റെ ഫോക്കസ് നീക്കുന്നതനുസരിച്ച്, ഫോക്കസിൽ ട്രാപ്പു ചെയ്യപ്പെട്ട ഡൈഇലക്ട്രിക് കണത്തെയും നീക്കാൻ കഴിയും.
ഡൈഇലക്ട്രിക് (സാധാരണയായി ഗ്ലാസ് ) ബീഡ്  ഉപയോഗിച്ചാണ്  പ്രോട്ടീനുകളുടെയും മറ്റും ഫോഴ്സ് കർ‌വുകൾ പഠിക്കുന്നത്.
പ്രോട്ടീനോ, മറ്റു മാക്രോമോളിക്യൂളുകളോ ഉള്ള സബ്സ്ട്രേറ്റിൽ നിന്നും, ഒരു പ്രോട്ടീനിന്റെ ഒരറ്റത്ത്, ബീഡിനെ അറ്റാച്ചു ചെയ്യുന്നു.
എന്നിട്ട്, ബീഡിനെ ഓപ്റ്റിക്കൽ ട്വീസറുപയോഗിച്ച് ട്രാപ്പ് ചെയ്യുന്നു.
ബീമിന്റെ ഫോക്കസ് മാറ്റുന്നതനുസരിച്ച് ട്രാപ്പു ചെയ്യപ്പെട്ട ബീഡും നീങ്ങുന്നു.
എന്നാൽ, ബീഡ് അറ്റാച്ചു ചെയ്തിരിക്കുന്ന തന്മാത്രയുടെ മറ്റേ അറ്റം സബ്സ്‌ട്രേറ്റിൽ ഉറപ്പിച്ചിരിക്കുന്നതുകൊണ്ട്, ബീഡിനെ നീക്കാനാവശ്യമായ ഫോഴ്സ്, സ്വതന്ത്യമായ ബീഡിനെ നീക്കാനാവശ്യമായ ഫോഴ്സിൽ നിന്നു വ്യത്യസ്തമായിരിക്കും.
ഇങ്ങനെ, ഓരോ തന്മാത്രയുടേയും ഘടനയ്ക്കനുസരിച്ചുള്ള തനതായ ഫോഴ്സ്കർ‌വ് കിട്ടുന്നു.
ഓപ്ഷൻ (സാമ്പത്തികം) ഇംഗ്ലീഷ് വിലാസം https://ml.wikipedia.org/wiki/Option_(finance)
ഒരു നിശ്ചിത ആസ്തി നിശ്ചിത ദിവസമോ അതിനു മുമ്പോ നിശ്ചിത തുകയ്ക്ക് വാങ്ങാനോ വിൽക്കാനോ ഉള്ള അവകാശമാണ് ഫിനാൻഷ്യൽ ഓപ്ഷൻ അഥവാ സാമ്പത്തിക അവകാശം .
ഓപ്ഷൻ വാങ്ങുമ്പോൾ നിശ്ചിത ആസ്തി വാങ്ങാനോ വിൽക്കാനോ ഉള്ള അവകാശം ലഭിക്കുന്നതല്ലാതെ പ്രസ്തുത ആസ്തി നിർബന്ധമായും വാങ്ങിക്കണമെന്നോ വിൽക്കണമെന്നോ ഉള്ള ഒരു ബാദ്ധ്യതയും ഓപ്ഷൻ വാങ്ങുന്നയാൾക്കില്ല.
ഓപ്ഷൻ കച്ചവടം ചെയ്യുന്ന സമയത്ത് ആസ്തിയുടെ മാർക്കറ്റിൽ നിലവിലുള്ള വിലയെ സ്പോട്ട് പ്രൈസ് (spot price) എന്നും വാങ്ങൽ അല്ലെങ്കിൽ വിൽക്കൽ അവകാശം നിശ്ചിതപ്പെടുത്തിയ തുകയ്ക്ക് സ്ട്രൈക്ക് പ്രൈസ് (strike price) എന്നും പറയുന്നു.
അവകാശം മുതലെടുക്കാൻ സാധിക്കുന്ന അവസാനദിവസത്തെ മച്ച്യൂരിറ്റി ഡേയ്റ്റ് (maturity date) എന്നും പറയുന്നു.
ഓപ്ഷനുകളെ പലവിധത്തിൽ തരംതിരിക്കാം.
ഒരു ആസ്തി നിശ്ചിത തുകയ്ക്ക് വാങ്ങാനുള്ള അവകാശത്തെ കോൾ ഓപ്ഷനെന്നും വിൽക്കാനുള്ള അവകാശത്തെ പുട്ട് ഓപ്ഷനെന്നും വിളിയ്ക്കുന്നു.
അതുപോലെതന്നെ, സാമ്പത്തിക ഓപ്ഷൻ അവസാനദിവസം മാത്രം മുതലെടുക്കാൻ സാധിക്കുന്ന ഓപ്ഷനുകളെ യൂറോപ്യൻ ഓപ്ഷൻ എന്നും മച്ച്യൂരിറ്റി ഡെയ്റ്റിനുമുമ്പ് ഏതു ദിവസവും മുതലെടുക്കാൻ സാധിക്കുന്ന ഓപ്ഷനുകളെ അമേരിക്കൻ ഓപ്ഷനുകൾ എന്നും പറയുന്നു.
അവലംബം ↑ American Vs. European Options - Investopedia
ഓപൺ സോഴ്സ് വീഡിയോ ഗെയിം ഇംഗ്ലീഷ് വിലാസം https://ml.wikipedia.org/wiki/Open-source_video_game ഫ്ലൈറ്റ് സിമുലേറ്ററായ ഫ്ലൈറ്റ്ഗിയർ ഒരു ഓപൺ സോഴ്സ് ഗെയിമാണ്.
സോഴ്സ് കോഡ് പരസ്യപ്പെടുത്തിയിട്ടുള്ള വീഡിയോ ഗെയിമുകളെ പൊതുവിൽ ഓപൺ സോഴ്സ് വീഡിയോ ഗെയിം അല്ലെങ്കിൽ ഓപൺ സോഴ്സ് ഗെയിം എന്നു വിളിക്കപ്പെടുന്നു.
സാധാരണയായി ഇവ സൗജന്യമായി വിതരണം ചെയ്യാവുന്നവയും ചിലപ്പോഴെല്ലാം ക്രോസ് പ്ലാറ്റ്ഫോം അനുരൂപികളുമായിരിക്കും.
ഇതു കൊണ്ട് തന്നെ നിരവധി ലിനക്സ് വിതരണങ്ങളിൽ ഇത്തരം ഗെയിമുകൾ ലഭ്യമാണ്.
ഗെയിമും ഉള്ളടക്കവും സ്വതന്ത്ര അനുമതി പത്രത്തിൻ കീഴിൽ പ്രസിദ്ധീകരിക്കുന്ന ഓപൺ സോഴ്സ് ഗെയിമുകളെ സ്വതന്ത്ര ഗെയിമുകളെന്ന് വിളിക്കുന്നു.
എല്ലാ സ്വതന്ത്ര ഗെയിമുകളും ഓപൺ സോഴ്സാണ്, എന്നാൽ എല്ലാ ഓപൺ സോഴ്സ് ഗെയിമുകളും സ്വതന്ത്രമല്ല.
ചില ഓപൺ സോഴ്സ് ഗെയിമുകളിൽ സ്വതന്ത്രമല്ലാത്ത ഉള്ളടക്കങ്ങളുമുണ്ടായേക്കാം.
ഓപ്പൺസ്ട്രീറ്റ്മാപ്പ് ഇംഗ്ലീഷ് വിലാസം https://ml.wikipedia.org/wiki/OpenStreetMap
വിക്കിപീഡിയ പോലെ പ്രതിഫലേച്ഛ ആഗ്രഹിക്കാത്ത ഒരുപറ്റം ആളുകൾ ചേർന്ന് നിർമ്മിക്കുന്ന ഓൺലൈൻ ഭൂപടസം‌വിധാനമാണ് ഓപ്പൺസ്ട്രീറ്റ്മാപ് ( http://www.openstreetmap.org ).
ആർക്കും കൂട്ടിചേർക്കലുകൾ നടത്തി സൗജന്യമായി പുനരുപയോഗിക്കാനും, അതുവഴി പ്രാദേശിക ഭൂപടവും അതിനെക്കുറിച്ചുള്ള ചെറുവിവരങ്ങൾ ലഭ്യമാക്കാനും ഓപ്പൺസ്ട്രീറ്റ്മാപ്പ് വഴിയൊരുക്കുന്നു.
2004 ജൂലൈയിൽ സ്റ്റീവ് കോസ്റ്റ് ആണ് ഓപ്പൺസ്ട്രീറ്റ്മാപ്പ് ആരംഭിച്ചത്.
2006 ഏപ്രിൽ വരെ ഇതിന്റെ പ്രവർത്തനം വളരെ മന്ദഗതിയിലായിരുന്നു.
അതേ വർഷം ഏപ്രിലോടെ ഈ പദ്ധതിയുടെ പ്രവർത്തനം വേഗത്തിലാക്കുക, ഏവർക്കും ഉപയോഗിക്കാൻ തക്കവണ്ണം ഒരു ഭൂപടം നിർമ്മിക്കുക എന്നീ ലക്ഷ്യങ്ങളോടെ ഓപ്പൺസ്ട്രീറ്റ്മാപ്പിന്റെ പ്രവർത്തനം ഒരു ഫൗണ്ടേഷൻ ഏറ്റെടുത്തു.
2006 ഡിസംബറിൽ യാഹൂ കോർപ്പറേഷൻ മാപ്പ് തങ്ങളൂടെ നിർമ്മാണത്തിലുള്ള ഏരിയൽ ഫോട്ടോഗ്രഫിയുടെ പിന്നാമ്പുറത്തിൽ ഓപ്പൺസ്ട്രീറ്റ്മാപ്പ് ഉപയോഗിക്കുമെന്നറിയിച്ചു.
2007 ഏപ്രിലിൽ ഓട്ടോമേറ്റീവ്  ഡിജിറ്റൽ ഡേറ്റ എന്ന സംഘടന നെതർലാന്റിലെ മുഴുവൻ റോഡുകളുടേയും ഇന്ത്യയിലേയും ചൈനയിലേയും പ്രധാന റോഡുകളുടേയും വിവരങ്ങൾ ഓപ്പൺസ്ട്രീറ്റ്മാപ്പിന് കൈമാറി.
2007 ജൂലൈയിൽ ആദ്യത്തെ ഓപ്പൺസ്ട്രീറ്റ്മാപ്പ് സംഗമം നടത്തിയപ്പോൾ 9000 ഉപയോക്താക്കൾ പങ്കെടുക്കുകയും ഈ പദ്ധതിയുടെ പങ്കാളികളായി ഗൂഗിൾ , യാഹൂ , മൾട്ടിമാപ്പ് എന്നീ സാങ്കേതിക ഭീമന്മാർ എത്തുകയും ചെയ്തു.
2007 ഓഗസ്റ്റിൽ ഓപ്പൺഏരിയൽമാപ്പ് എന്നൊരു പദ്ധതി സ്വതന്ത്രാവകാശമുള്ള ഭൂപടനിർമ്മാണത്തിനായി രൂപീകരിച്ചു.
2007 ഡിസംബറിൽ ഓക്സ്ഫോർഡ് സർ‌വ്വകലാശാല തങ്ങളുടെ വെബ്‌താളിൽ ഓപ്പൺസ്ട്രീറ്റ്മാപ്പ് ഉപയോഗിക്കുന്ന ഒരു പ്രധാന സ്ഥാപനമായി മാറി.
വിക്കിപീഡിയ പോലുള്ള സ്വതന്ത്രവിജ്ഞാന സൈറ്റുകളിൽ നിന്നും പ്രചോദനമുൾക്കൊണ്ടാണ് ഓപ്പൺസ്ട്രീറ്റ്മാപ്പ് നിർമ്മിച്ചിരിക്കുന്നത്.
ഡിജിറ്റൽ ഭൂപടങ്ങളായ ഗൂഗിൾ മാപ്പ്സ് , യാഹൂ മാപ്പ്സ് , ബിംഗ് മാപ്പ്സ് എന്നിവപോലെ ഓപ്പൺസ്ട്രീറ്റ് മാപ്പും മറ്റൊരു സോഫ്റ്റ്വെയറിന്റേയും സഹായമില്ലാതെ വെബ്‌ ഗമനോപാധികളിൽ തന്നെ തുറക്കാം.
ഇവിടെയും തിരുത്തുക എന്നൊരു ബട്ടൺ ഉണ്ട്.
കൂടാതെ ഇതുവരെ നടത്തിയ തിരുത്തലുകളുടെ നാൾ‌വഴിയും സൂക്ഷിച്ച് വയ്ക്കുന്നുണ്ട്.
ഓരോ പ്രദേശത്തെയും കുറിച്ച് ജി.പി.എസ്സ് (ഗ്ലോബൽ പൊസിഷനിങ്ങ് സിസ്റ്റം - G.P.S) ഉപകരണങ്ങളിൽ നിന്നോ, മറ്റു അറിവുകളിൽ കൂടിയോ ലഭിക്കുന്ന വിവരങ്ങൾ ഉപയോഗിച്ചാണ് ഭൂപടങ്ങൾ നിർ‌മ്മിക്കുന്നത്.
ഇതുപയോഗിച്ച് നിർമ്മിച്ച ചിത്രങ്ങളെല്ലാം ക്രിയേറ്റീവ് കോമൺസ് ആട്രിബ്യൂഷൻ ലെയറ് എലൈക്ക് 2.0 പ്രകാരം ഡൗൺലോഡ് ചെയ്യാം.
അംഗീകൃത ഉപയോക്താക്കൾക്ക് ജി.പി.എസ്സ് ട്രാക്ക് ലോഗുകൾ വഴി വിവരങ്ങൾ അപ്‌ലോഡ് ചെയ്യാനും തിരുത്തലുകൾ നടത്താനും കഴിയും.
അവലംബം ↑ ↑ പുറമെ നിന്നുള്ള കണ്ണികൾ www.openstreetmap.org - Project page OpenStreetMap Foundation Project Wiki geo.topf.org Archived 2009-01-16 at the Wayback Machine .
online-comparison between Google and OpenStreetMap OpenSource navigation system walking-papers.org Archived 2010-01-22 at the Wayback Machine .
Print maps, draw on them, scan them back in to improve map coverage
ഓപ്സോമെനോറിയ
സ്ത്രീകളിലെ ആർത്തവ ചക്രത്തെ ബാധിക്കുന്ന ഒരു അവസ്ഥയാണ് ഓപ്സോമെനോറിയ .
സാധാരണയായി 35 ദിവസത്തിൽ കൂടുതലുള്ള  ആർത്തവ ചക്രമാണ് ഇത്തരം അവസ്ഥയുള്ള സ്ത്രീകളിൽ കാണപ്പെടുക.
സാധാരണ ഒരു ആർത്തവചക്രം ഏകദേശം 28 ദിവസം (± 3  ദിവസം) ആണ്.
അണ്ഡോല്പാദനത്തോടനുബന്ധമായോ അതല്ലാതെയോ ഓപ്സോമെനോറിയ ഉണ്ടാകാവുന്നതാണ്.
സാധാരണയായി ഇത് ആർത്തവചക്രത്തിന്റെ വൈകിയുള്ള വരവായാണ് കണ്ടുവരുന്നത്.
രക്ത്സ്രാവത്തിന്റെ അളവിലും ദൈർഘ്യത്തിലും വ്യത്യാസം ഉണ്ടാവാം.
ഇതിന്റെ കാരണങ്ങൾ പൊതുവായി ഹോർമോണുകളുമായി ബന്ധപ്പെട്ടിരിക്കുന്നു.
ഹൈപ്പർപ്രൊലാക്റ്റിനീമിയ, ഹൈപ്പർ അൻഡ്രോജെനിസം എന്നിവയാണ് ഇതിൻറെ പ്രധാന കാരണങ്ങൾ.
ഗ്രീക്ക് ഭാഷാ പദങ്ങളായ ഓപ്സോ (തീരെ വൈകിയത്) മെൻ (കുറവ്) റിയോ (ഒഴുക്ക്) എന്നിവയിൽ നിന്നാണ് ഓപ്സോമെനോറിയ എന്ന വാക്കിൻറെ ഉത്ഭവം.
1940 ൽ ഓപ്റ്റിസ് എന്ന ഭിഷഗ്വരനാണ് ഈ അവസ്ഥയ്ക്ക് ഓപ്സോമെനോറിയ എന്ന പേരു നിർദ്ദേശിച്ചത്.
ഗർഭപാത്രത്തിന്റെ ഉൾപാളിയായ എന്റോമെട്രിയം  അടർന്ന് രക്തത്തോടൊപ്പം യോനിയിലൂടെ പുറത്തുപോകുന്ന ഒരു പ്രക്രിയയാണ് ആർത്തവം, മാസമുറ അഥവാ മെൻസസ് എന്നു വിവക്ഷിക്കുന്നത്.
ഇത് ഇംഗ്ലീഷിൽ മെൻസ്‌ട്രൂവേഷൻ (Menstruation) എന്നറിയപ്പെടുന്നു.
ഇത് തികച്ചും സ്വാഭാവികമായ ഒരു ശാരീരിക പ്രവർത്തനമാണ്.
സ്ത്രൈണ ഹോർമോണുകളുടെ പ്രവർത്തനഫലമായാണ് ആർത്തവം ഉണ്ടാകുന്നത്.
ആർത്തവം ഉണ്ടായി എന്നത് കൊണ്ട് മാത്രം ഒരു പെൺകുട്ടി പ്രസവത്തിനോ, ലൈംഗികബന്ധത്തിനോ ശാരീരികമായോ അല്ലെങ്കിൽ മാനസികമായോ പക്വതനേടിയെന്ന് പറയാനാവില്ല.
ആർത്തവദിനങ്ങളിൽ ഗർഭാശയഗളം തുറന്നിരിക്കുന്നതിനാൽ അണുക്കൾക്ക് ഗർഭപാത്രത്തിലേക്കും ഇടുപ്പറയിലേക്കും സ്വതന്ത്രമായി കയറിപ്പോകാനുള്ള സാഹചര്യമൊരുക്കാം.
അണുനാശകമായ അസിഡിക് അന്തരീക്ഷം മാറി യോനീഭാഗത്ത് ഒരു ക്ഷാരാവസ്ഥ വരുന്നു.
ഇതും അണുബാധയ്ക്കുള്ള സാധ്യത കൂട്ടുന്ന ഘടകമാണ്.
സ്ത്രീകളിലുണ്ടാകുന്ന മൂത്രനാളിയിലെ അണുബാധകളുടെ ഒരു പ്രധാനകാരണം ആർത്തവദിനങ്ങളിൽ വേണ്ടത്ര ശുചിത്വം പാലിക്കാത്തതാണ്.
ആർത്തവ സമയത്ത് ശരീരശുചിത്വം, പ്രത്യേകിച്ചും യോനിശുചിത്വം വളരെ അത്യന്താപേക്ഷിതമാണ്.
കാരണം അണുബാധയ്ക്ക് ഏറെ സാധ്യതയുള്ള സമയമാണിത്.
യോനിഭാഗം കഴുകുന്നതു മുതൽ ഉപയോഗിയ്ക്കുന്ന സാനിറ്ററി വസ്തുക്കളിൽ വരെ ഏറെ ശ്രദ്ധ വേണ്ട സമയമാണിത്.
യോനിഭാഗത്തു സോപ്പ്, ബോഡിവാഷ്, പെർഫ്യൂം തുടങ്ങിയവ ഉപയോഗിക്കുന്നതും നിശ്ചിത ഇടവേളകളിൽ പാഡ് മാറ്റാതിരിക്കുന്നതും പ്രശ്നം ഗുരുതരമാക്കുന്നു.
അതിനാൽ ആർത്തവവുമായി ബന്ധപ്പെട്ട ആരോഗ്യകരമായ അറിവുകൾ സ്കൂൾതലം മുതൽക്കുതന്നെ കുട്ടികൾക്ക് പകർന്നു കൊടുക്കേണ്ടത് അനിവാര്യമാണ് .
ആർത്തവചക്രം
ആർത്തവചക്രത്തിന്റെ ഏറ്റവും അനുഭവവേദ്യമാകുന്ന ഭാഗമാണ് ആർത്തവം .
ആർത്തവചക്രം കണക്കാക്കുന്നത് ആർത്തവരക്തത്തിൻറെ ഒഴുക്കിൻറെ ആദ്യ ദിനം മുതലാണ്.
ഒരു ആർത്തവത്തിന്റെ ആദ്യ ദിനം മുതൽ അടുത്ത ആർത്തവത്തിന് തൊട്ടു മുമ്പു വരെയുള്ള കാലയളവിൽ ഗർഭപാത്രത്തിലും ശരീരത്തിലും പൊതുവേ ഉണ്ടാകുന്ന ക്രമമായ മാറ്റങ്ങളെ ഒരു ആർത്തവചക്രമായി കണക്കാക്കുന്നു.
ഒരു ആർത്തവചക്രത്തിന്റെ ദൈർഘ്യം സാധാരണ ഗതിയിൽ 28±7 ദിവസങ്ങൾ ആണ്.
ആർത്തവത്തിന്റെ ആരംഭം ശരീരത്തിലെ ഹോർമോൺ വ്യതിയാനങ്ങളുമായി ബന്ധപ്പെട്ടു കിടക്കുന്നു.
ഗർഭകാലത്തും മുലയൂട്ടുന്ന കാലയളവിലും ആർത്തവം താൽക്കാലികമായി നിലയ്ക്കുന്നു.
ആർത്തവം പുനരാരംഭിച്ചിട്ടില്ലെങ്കിൽ മുലയൂട്ടുന്ന കാലയളവിൽ ഗർഭിണിയാവനുള്ള സാധ്യത കുറവാണ് .
ഓഫിയോഗ്ലോസം
ഒഫിയോഗ്ലോസേസീ സസ്യകുടുംബത്തിൽപ്പെട്ട 25-30 സ്പീഷീസ് പന്നൽച്ചെടികൾ ഉൾപ്പെടുന്ന ഒരു ജനുസാണ് ഓഫിയോഗ്ലോസം (adder's-tongue ferns) .
പാമ്പിന്റെ നാക്ക് എന്നർത്ഥം വരുന്ന ഗ്രീക്ക് വാക്കിൽ നിന്നാണ് ഓഫിയോഗ്ലോസം എന്ന പേരുവന്നത്.
ഉഷ്ണമേഖലാപ്രദേശങ്ങളിലും സമീപ പ്രദേശങ്ങളിലുമാണ് ഈ ജനുസിന്റെ വിതരണം.
ജീവലോകത്ത് ഏറ്റവുമധികം ക്രോമോസോമുകൾ കാണപ്പെടുന്നത് ഇതിലാണ്.
ക്രോമോസോം സംഖ്യ 2n = 1260 അല്ലെങ്കിൽ അടുത്ത കാലത്തെ കണ്ടെത്തൽ അനുസരിച്ച് ആണെങ്കിൽ  2n = 1520.
വിത്തുകൾ ചെറിയ സ്പോറുകൾ ആയാണ് ഉണ്ടാവുന്നത്.
സ്പോറുകൾ ഉണ്ടാകുന്ന തണ്ടിന് പാമ്പിന്റെ നാവിനോട് സാദൃശ്യമുണ്ട്.
സ്പോറുകൾ മുളച്ച് പ്രൊതാലസ് എന്ന് വിളിക്കുന്ന ചെറിയ കിഴങ്ങ് പോലെ ഉള്ള ഹരിതകമില്ലാത്ത ഉരുണ്ട ഭാഗങ്ങൾ ഉണ്ടാവുന്നു.
ഇത് മണ്ണിൽ ആഴത്തിൽ കിടന്ന് കുമിളുകളുമായി സഹജീവനം തുടങ്ങുന്നു.
ഇങ്ങനെ കിടക്കുമ്പോൾ ഇവ കുമിളുകളുടെ സഹായത്തോടെ വളരുകയും പ്രതികൂല കാലാവസ്ഥകൾ തരണം ചെയ്യുകയും ചെയ്യും.
ചിലപ്പോൾ ഈ ചെടി ഒരുവർഷമോ ഏതാനു വർഷങ്ങൾ തന്നെയോ മണ്ണിലെ പൂപ്പലുകളെ പോഷകങ്ങൾക്കായി ആശ്രയിച്ചു കൊണ്ട് മണ്ണിനടിയിൽ ജീവിക്കും.
ഈ അവസ്ഥയിൽ ഇലകൾ കാണുകയില്ല.
ഉരുണ്ട കാണ്ഡം നടുക്കുള്ള മാംസളമായ ഭാഗത്തുനിന്ന് ചുറ്റിലും പരക്കുന്ന വേരുകൾ പരത്തിയാണ് വളരുന്നത്.
മറ്റു സ്പീഷീസുകളെ അപേക്ഷിച്ച് ക്രോമസോം സംഖ്യ കൂടുതലുള്ള ജീനസാണിത്.
120 മുതൽ 720 വരെ ക്രോമസോമുകൾ കാണാം.
പോളിപ്പോയിഡി( polyploidy-ക്രോമസോമുകളുടെ നിരവധി പകർപ്പുകൾ നിലവിലുണ്ടാകുന്ന അവസ്ഥ) ആണ് ഇതിനുപിന്നിൽ എന്ന് കരുതുന്നു.
അടുത്ത കാലത്തെ ചില പഠനങ്ങൾ പ്രകാരം ചില സ്പീഷീസുകളുടെ ഇലയിൽ ബ്ലൂ ഗ്രീൻ ആൽഗകൾ കാണുന്നു .
ഇവയുടെ ധർമം വ്യക്തമല്ല.
തെരഞ്ഞെടുത്ത സ്പീഷീസുകൾ Ophioglossum austroasiaticum Ophioglossum azoricum Ophioglossum californicum Ophioglossum costatum Ophioglossum crotalophoroides Ophioglossum engelmannii Ophioglossum lusitanicum Ophioglossum malviae Ophioglossum nudicaule Ophioglossum pedunculosum Ophioglossum petiolatum Ophioglossum polyphyllum Ophioglossum pusillum Ophioglossum pycnosticum Ophioglossum reticulatum Ophioglossum tenerum Ophioglossum thermale Ophioglossum vulgatum അവലംബങ്ങൾ
ഓപ്പൺസ്റ്റാക്ക് ഇംഗ്ലീഷ് വിലാസം https://ml.wikipedia.org/wiki/OpenStack
ഇന്റർനെറ്റ് അടിസ്ഥാനമാക്കിയുള്ള ഒരു കമ്പ്യൂട്ടിങ്ങ് രീതിയായ ക്ലൗഡ് കമ്പ്യൂട്ടിങ്ങിങിനു വേണ്ടിയുള്ള പൂർണ്ണമായും സൗജന്യവും, തുറന്ന സോഴ്സ് കോഡുമുള്ള ഒരു സോഫ്‌റ്റ്‌വെയറാണ് ഓപ്പൺസ്റ്റാക്ക് .
വിവിധ ഉപയോഗങ്ങൾക്കു വേണ്ടിയുള്ള നിരവധി ഘടകങ്ങൾ ഒന്നിച്ചു ചേർന്ന ഒരു പ്രൊജക്ടാണിത്.
നെറ്റ്വർക്കിങ്, സ്റ്റോറേജ്, വെർച്വലൈസേഷൻ തുടങ്ങിയ വിവിധ സേവനങ്ങളെ ഒരുമിച്ചു ചേർത്ത് ഒരു കുടക്കീഴിൽ കൊണ്ടു വന്ന് ഉപയോഗിക്കാൻ ഓപ്പൺസ്റ്റാക്ക് അനുവദിക്കുന്നു.
ഉപയോക്താക്കൾക്കായി വെബ് അധിഷ്ഠിത് കൺട്രോൾ പാനലും, കമ്മാൻഡ് ലൈൻ അടിസ്ഥാനമാക്കിയ കൺട്രോളും നിലവിലുണ്ട്.
അപ്പാച്ചേ ലൈസൻസിനു കീഴിലാണ് ഓപ്പൺസ്റ്റാക്ക് പ്രവർത്തിക്കുന്നത്.
അമേരിക്കയുടെ ബഹിരാകാശ ഏജൻസിയായ നാസയും , ഇന്റർനെറ്റ് അധിഷ്ഠിത കമ്പനിയായ റാക്ക്സ്പേസും കൂടെ സംയുക്തമായി 2010 ൽ തുടങ്ങിയ പ്രൊജക്ടായിരുന്നു ഓപ്പൺസ്റ്റാക്ക്.
നിലവിൽ ഓപ്പൺസ്റ്റാക്ക് ഫൗണ്ടേഷൻ എന്ന സംഘടനയാണ് ഈ പ്രൊജക്ട് നിലനിർത്തിപ്പോരുന്നത്.
ഏതാണ്ട് 200ൽ അധികം കമ്പനികൾ ഓപ്പൺസ്റ്റാക്ക് കമ്മ്യൂണിറ്റിയിൽ അംഗങ്ങളായുണ്ട്.
റെഡ് ഹാറ്റ് , നെറ്റ്ആപ്പ്, എച്ച്.പി , ഐ.ബി.എം. , ഇന്റൽ , സിസ്കോ , യാഹൂ , നെക്സന്റാ, ഒറാക്കിൾ , മിരാന്റിസ് എന്നിവ ഓപ്പൺസ്റ്റാക്ക് കമ്മ്യൂണിറ്റിയുടെ ഭാഗമാണ്.
ഓരോ ആറുമാസത്തെ ഇടവേളകളിലാണ് ഓപ്പൺസ്റ്റാക്കിന്റെ പുതിയ വെർഷനുകൾ പുറത്തിറങ്ങുന്നത്.
റിലീസിന്റെ ഓരോ ഘട്ടത്തിലും, കമ്യൂണിറ്റിയിൽ നിന്നും അഭിപ്രായങ്ങളും, നിർദ്ദേശങ്ങളും സംഘടന സ്വീകരിക്കുകയും നടപ്പിലാക്കുകയും ചെയ്യുന്നു.
2015 മെയ് മാസത്തിൽ റിലീസ് ചെയ്യുന്ന വെർഷനായ കിലോയിനു വേണ്ടിയുള്ള സമ്മിറ്റായിരുന്നു അവസാനമായി നടന്നത്, ഇത് 2014 നവംബറിൽ പാരീസിൽ വച്ചാണ് നടന്നത്.
2010 ൽ അമേരിക്കയുടെ ബഹിരാകാശ ഏജൻസിയായ നാസയും , റാക്ക്സ്പേസ് എന്ന ഹോസ്റ്റിംഗ് കമ്പനിയും കൂടെ സംയുക്തമായാണ് ഓപ്പൺസ്റ്റാക്ക് എന്ന പ്രൊജക്ട് തുടങ്ങുന്നത്.
സാധാരണ ഹാർഡ്വെയറുകളുടെ സഹായത്തോടെ ക്ലൗഡ് കമ്പ്യൂട്ടിങ് സേവനം നൽകുന്ന കമ്പനികളെ സഹായിക്കുക എന്ന ഉദ്ദേശത്തോടുകൂടിയാണ് ഈ പ്രൊജക്ട് ആരംഭിക്കുന്നത്.
കമ്യൂണിറ്റിയുടെ ആദ്യ റിലീസിന്റെ പേര് ഓസ്റ്റിൻ എന്നതായിരുന്നു.
കൃത്യമായ ഇടവേളകളിൽ അപ്ഡേറ്റുകളും, പുതിയ റിലീസുകളും പുറത്തിറക്കാൻ കമ്മ്യൂണിറ്റി തീരുമാനിക്കുകയായിരുന്നു.
2011 ൽ കമ്യൂണിറ്റി ഓപ്പറേറ്റിംഗ് സിസ്റ്റമായ ഉബുണ്ടുവിന്റെ ഡെവലപ്പേഴ്സ്, ഓപ്പൺസ്റ്റാക്കിനെ അവരുടെ പുതിയ വെർഷനിലേക്ക് ഉൾപ്പെടുത്താൻ തീരുമാനിച്ചു.
ഓപ്പൺസ്റ്റാക്കിന്റെ ബെക്സർ എന്ന വെർഷൻ ഉബുണ്ടു, അവരുടെ പുതിയ റിലീസായ 11.10 ന്റെ കൂടെ പുറത്തിറക്കി.
ഉബുണ്ടു ഓപ്പൺസ്റ്റാക്കിന് പൂർണ്ണമായ സപ്പോർട്ട് നൽകുമെന്ന് അവരുടെ സ്പോൺസർ കമ്പനിയായ കനോനിക്കൽ പ്രഖ്യാപിച്ചു.
ഡെബിയൻ അവരുടെ ഏഴാമത്തെ റിലീസായ വീസിയിൽ ഓപ്പൺസ്റ്റാക്കിന്റെ കാക്ടസ് വെർഷൻ കൂടി ഉൾപ്പെടുത്തി.
2012 ൽ റെഡ്ഹാറ്റ് അവരുടെ ഓപ്പൺസ്റ്റാക്ക് ഡിസ്ട്രിബ്യൂഷൻ പ്രസിദ്ധപ്പെടുത്തി.
ജൂലൈ 2013 ലെ ഓപ്പൺസ്റ്റാക്കിന്റെ ഗ്രിസ്സി റിലീസോടെ, റെഡ്ഹാറ്റ് ഓപ്പൺസ്റ്റാക്കിന് പൂർണ്ണമായ കൊമേഴ്സ്യൽ സപ്പോർട്ടും പ്രഖ്യാപിച്ചു.
ഒരു മോഡുലാർ ആർകിടെക്ചറിലുള്ള സംവിധാനമാണ് ഓപ്പൺസ്റ്റാക്ക്.
ഓരോ ഘടകങ്ങൾക്കു പ്രത്യേക കോഡുകൾ നൽകിയിരിക്കുന്നു.
നോവ
ക്ലൗഡ് കമ്പ്യൂട്ടിങ്ങിൽ ഹൈപ്പർവൈസറുകളിൽ വിർച്വൽ മെഷീനുകളെ കൈകാര്യം ചെയ്യുന്ന ഘടമാണ് നോവ.
ലഭ്യമായ റിസോഴ്സുകളെ വെച്ച് വിർച്വൽ മെഷീനുകളെ മാനേജു ചെയ്യാനായാണ് ഈ ഘടകം തയ്യാറാക്കിയിരിക്കുന്നു.
വിപണിയിൽ ഇന്ന് നിലവിലുള്ള എല്ലാ ഹൈപ്പർവൈസറുകളുമായി ചേർന്ന് പ്രവർത്തിക്കാൻ നോവക്കു സാധിക്കുന്നു.
ബെയർ മെറ്റൽ പ്രൊവിഷനിംഗും, ഹൈപെർഫോമൻസ് കമ്പ്യൂട്ടിങും നോവയിലൂടെ സാധ്യമാവുന്നു.
കേണൽ ബേസ്ഡ് വെർച്ച്വൽ മെഷീൻസ് (കെ.വി.എം), വിഎംവേയർ, ഹൈപ്പർ-വി തുടങ്ങിയ എല്ലാ ഹൈപ്പർവൈസറുകളേയും മാനേജ് ചെയ്യാൻ പ്രാപ്തമാണ് നോവ.
നോവ-എപിഐ നോവയിലെ ഉപഘടകമായ നോവ എപിഐ ആണ് ഓപ്പൺസ്റ്റാക്കിന് ഉപയോക്താവുമായുള്ള  സമ്പർക്കം സാദ്ധ്യമാക്കുന്നത്.
ഉപയോക്താവിന്റെ  ആവശ്യമനുസരിച്ച് നിർദ്ദേശങ്ങൾ ഷെഡ്യൂളറിനു കൈമാറുന്നതും, നിലവിലുള്ള സ്ഥിതി യൂസറെ അറിയിക്കുന്നതും എപിഐയുടെ ജോലിയാണ്.
ഉപയോക്താവിന് അനുവദിക്കപ്പെട്ടിട്ടുള്ള റിസോഴ്സുകൾ പ്രദർശിപ്പിക്കുക, വിർച്വൽ മെഷീനുകൾ നിർമ്മിക്കുക, ഉപയോക്താവിന്റെ നിർദ്ദേശങ്ങൾ അനുസരിച്ച് അവയുടെ പ്രവർത്തനങ്ങൾ നടത്തുക, എന്നിവ നോവ എപിഎയുടെ ഉത്തരവാദിത്തമാണ്.
നോവ-ഷെഡ്യൂളർ നിലവിലുള്ള റിസോഴ്സ് ലഭ്യത അനുസരിച്ച് പുതിയതായി നിർമ്മിക്കപ്പെടുന്ന വിർച്വൽ മെഷീനുകൾ ഏത് ഹൈപ്പർവൈസറിലാണ് വേണ്ടതെന്നു തീരുമാനിക്കുന്ന നോവാ ഘടകമാണ് ഷെഡ്യൂളർ.
ഒരു ഉപയോക്താവ് പുതിയ വിർച്വൽ മെഷീനായി ആവശ്യപ്പെടുമ്പോൾ, നോവാ-കംപ്യൂട്ട് സർവീസ് നോവാ-ഷെഡ്യൂളറിനോട് ലഭ്യമായ ഹൈപ്പർവൈസറിൽ അത് നിർമ്മിക്കാൻ നിർദ്ദേശിക്കുന്നു.
അവയലബിലിറ്റി ഫിൽട്ടർ, റാം ഫിൽട്ടർ, കംപ്യൂട്ട് ഫിൽട്ടർ, ഹോസ്റ്റ് ഫിൽട്ടർ, ഡിഫറന്റ് ഹോസ്റ്റ് ഫിൽട്ടർ തുടങ്ങിയ നിരവധി ഫിൽട്ടറിംഗ് കണ്ടീഷനുകളെ ആധാരമാക്കിയാണ് ഷെഡ്യൂളർ പുതിയ വിർച്വൽ മെഷീൻ പ്രവർത്തിക്കാനുള്ള ഹൈപ്പർവൈസർ തിരഞ്ഞെടുക്കുന്നത്.
നോവ-കംപ്യൂട്ട് വിർച്വൽമെഷീനുകളുടെ പ്രവർത്തനങ്ങളെ നിയന്ത്രിക്കുന്ന ഘടകമാണ് നോവാ കംപ്യൂട്ട്.
വിർച്വൽ മെഷീനുകൾ, നിർമ്മിക്കാനും, നീക്കം ചെയ്യാനും, സോഫ്ട് റീബൂട്ട് ചെയ്യാനും എല്ലാമുള്ള പ്രവർത്തനങ്ങൾ ചെയ്യുന്നത് നോവാ കംപ്യൂട്ട് സർവ്വീസ് എന്ന ഘടകമാണ്.
സിൻഡർ
ബ്ലോക്ക് സ്റ്റോറേജ് മാനേജ്മെന്റിനുള്ള ഓപ്പൺസ്റ്റാക്ക് ഘടകമാണ് സിൻഡർ.
ചിരസ്ഥായിയായി നിലനിൽക്കുന്ന സ്റ്റോറേജുകളെ വിർച്വൽ മെഷീനുകളുമായി ബന്ധിപ്പിക്കുക, സ്റ്റോറേജുകളിലെ വോള്യങ്ങൾ മാനേജു ചെയ്യുക എന്ന ജോലി നിർവഹിക്കുന്ന ഘടകമാണ് സിൻഡർ.
സിൻഡർ-എപിഐ ഉപയോക്താവിൽ നിന്നോ മറ്റു ഉറവിടങ്ങളിൽ നിന്നോ ലഭിക്കുന്ന എപിഎെ നിർദ്ദേശങ്ങളെ ഈ മൊഡ്യൂൾ സിൻ‍ഡർ-വോള്യം മൊഡ്യൂളിനു കൈമാറുന്നു.
സിൻഡർ-വോള്യം ബ്ലോക്ക് സ്റ്റോറേജുകളുമായി നേരിട്ട് ഇടപഴകുന്ന ഘടകമാണിത്.
സിൻഡർ-എപിഐയിൽ നിന്നും ലഭിക്കുന്ന നിർദ്ദേശമനുസരിച്ച് വോള്യം നിർമ്മിക്കാനും, അതിന്റെ വലിപ്പം വർദ്ധിപ്പിക്കാനും, വിർച്വൽ മെഷീനിലേക്ക് ഒരു വോള്യത്തെ ഘടിപ്പിക്കാനും ഈ മൊഡ്യൂൾ സഹായിക്കുന്നു.
ഇന്ന് നിലവിലുള്ള ഒട്ടു മിക്ക എല്ലാ സ്റ്റോറേജ് സേവനദാതാക്കളുമായി ചേർന്ന് പ്രവർത്തിക്കാൻ സിൻഡറിനു സാധിക്കുന്നു.
സിൻഡർ-ഷെഡ്യൂളർ നോവ-ഷെഡ്യൂളറിനു സമാനമായ പ്രവർത്തനമാണ് സിൻഡർ ഷെഡ്യൂളറും ചെയ്യുന്നത്.
ലഭ്യമായ സ്റ്റോറേജ് പൂളുകളിൽ നിന്നും ഉപയോക്താവിന് വോള്യം നൽകുക എന്നതാണ് സിൻഡർ-ഷെഡ്യൂളറിന്റെ കർത്തവ്യം.
ഹൊറൈസോൺ
ഓപ്പൺസ്റ്റാക്കിന്റെ വെബ് അധിഷ്ഠിത ഡാഷ്ബോഡാണ് ഹൊറൈസോൺ.
വെബ് കൺട്രോൾ പാനലായ ഹൊറൈസോൺ, ഉപയോക്താക്കളുടെ നിർദ്ദേശങ്ങൾ എപിഎെ വഴി ഓപ്പൺസ്റ്റാക്കിന്റെ ബന്ധപ്പെട്ട ഘടകങ്ങൾക്കു കൈമാറുന്നു.
മറ്റു സോഫ്ട്വെയർ ദാതാക്കളുടെ ഉൽപ്പന്നങ്ങൾ ഹൊറെസോണുമായി ബന്ധിപ്പിക്കാനുള്ള സൗകര്യവും ഓപ്പൺസ്റ്റാക്ക് നൽകുന്നു.
ഉദാഹരണത്തിന്, മോണിറ്ററിങ്, ബില്ലിങ് എന്നീ ആവശ്യങ്ങൾക്കായി, മറ്റു സോഫ്ടുവെയറുകൾ ഉപയോക്താക്കൾക്ക് ഓപ്പൺസ്റ്റാക്കിൽ ഉപയോഗിക്കാം.
സേവനദാതാക്കൾക്ക് മാറ്റം വരുത്തി ഉപയോഗിക്കാവുന്ന തരത്തിലുള്ള ഡാഷ്ബോ‍ഡാണിത്.
അപ്പാച്ചെ വെബ് സർവർ ഉപയോഗിച്ചാണ് ഹൊറൈസോൺ പ്രവർത്തിക്കുന്നത്.
കീസ്റ്റോൺ
ഉപയോക്താക്കൾക്ക് ഓപ്പൺസ്റ്റാക്കിലേക്ക് പ്രവേശനം സാധ്യമാക്കുന്നതും, അനുവദിക്കപ്പെട്ടിട്ടുള്ള അവകാശങ്ങൾ ലഭ്യമാക്കുന്നതും കീസ്റ്റോണിലൂടെയാണ്.
ഓപ്പൺസ്റ്റാക്കിലെ ഐഡൻഡിറ്റി സേവനമാണ് കീസ്റ്റോൺ.
കീസ്റ്റോണിന്റെ പ്രധാന കർത്തവ്യങ്ങൾ താഴെ പറയുന്നതാണ്.
ഉപയോക്താക്കളുടെ ഒരു വിവരസംഭരണി നിർമ്മിക്കുക, അതനുസരിച്ച് അവരുടെ ഉപയോക്തൃനാമം, രഹസ്യവാക്ക്, അവകാശങ്ങൾ എന്നിവ മെയിന്റെയിൻ ചെയ്യുക.
ഉപയോക്താക്കളുടെ അവകാശങ്ങൾക്കനുസരിച്ച്, അവർക്ക് ഒരു സർവ്വീസ് കാറ്റലോഗ് ലഭ്യമാക്കുക, നിർദ്ദേശങ്ങൾക്കനുസരിച്ച് മറ്റു പ്രവർത്തികൾ ചെയ്യുക.
ഓപ്പൺസ്റ്റാക്ക് ഇൻസ്റ്റാളേഷൻ സമയത്ത് ഓരോ ഘടങ്ങളും കീസ്റ്റോണിൽ രജിസ്റ്റർ ചെയ്തിരിക്കണം.
എല്ലാ ഘടകങ്ങളും പ്രവർത്തനക്ഷമമാണെന്നും, അവ നെറ്റ്വർക്കിൽ ലഭ്യമാണെന്നും ഉറപ്പു വരുത്തുന്നത് കീസ്റ്റോണാണ്.
മെസ്സേജിങ് സിസ്റ്റത്തിലൂടെയാണ് കീസ്റ്റോൺ ഇത് സാധ്യമാക്കുന്നത്.
ഗ്ലാൻസ്
ഓപ്പൺസ്റ്റാക്കിലെ ഇമേജ് റെപ്പോസിറ്ററിയാണ് ഗ്ലാൻസ്.
ഉപയോക്താക്കൾക്ക് ആവശ്യമാ വിർച്വൽ മെഷീൻ ഇമേജുകൾ എപിഐ നിർദ്ദേശങ്ങൾക്കനുസരിച്ച് ലഭ്യമാക്കുക എന്നതാണ് ഗ്ലാൻസിന്റെ കർത്തവ്യം.
ഇമേജുകൾ സംഭരിച്ചിരിക്കുന്നത്, മിക്കവാറും, സ്റ്റോറേജുകളിലായിരിക്കുന്നതുകൊണ്ട്, ഗ്ലാൻസ് സിൻഡറുമായും, സ്വിഫ്ടുമായും ചേർന്നു പ്രവർത്തിക്കുന്നു.
ഗ്ലാൻസ്-എപിഐ ഉപയോക്താക്കളുടെ നിർദ്ദേശങ്ങളെ സ്വീകരിക്കുന്നതും, അത് ഗ്ലാൻസ് റെജിസ്ട്രിക്കു കൈമാറുന്നതും, ഗ്ലാൻസ്-എപിഐ ആണ്.
ഗ്ലാൻസ്-രെജിസ്ട്രി എപിഐ നിർദ്ദേശങ്ങളനുസരിച്ച് ഇമേജ് മെറ്റാഡാറ്റ, അതിന്റെ യഥാർത്ഥ ഉറവിടത്തിൽ നിന്നുമെടുത്ത് ഉപയോക്താവിനു കൈമാറുന്നു.
ഇമേജിന്റെ വലിപ്പവും, ഏതു തരത്തിലുള്ള ഇമേജാണെന്നുള്ള വിവരവും മെറ്റാഡാറ്റയിൽ ഉൾക്കൊണ്ടിരിക്കും.
ഹീറ്റ്
ഓപ്പൺസ്റ്റാക്കിൽ ലഭ്യമായ ഓർക്കസ്ട്രേഷൻ സേവനഘടകമാണ് ഹീറ്റ്.
ഒരു ടെംപ്ലേറ്റ് ഫയലിലൂടെ ഒരു ക്ലൗഡ് സർവ്വീസ് നിർമ്മിക്കാൻ സാധിക്കും എന്നതാണ് ഹീറ്റ് സർവ്വീസിന്റെ പ്രത്യേകത.
വിർച്വൽ മെഷീൻ, സി.പി.യു, മെമ്മറി, ഫ്ലോട്ടിങ് ഐ.പി, ഫിക്സ‍ഡ് ഐ.പി, വോള്യം, സെക്യൂരിറ്റി ഗ്രൂപ്സ്, യൂസേഴ്സ് എന്നീ ഘടകങ്ങളെല്ലാം ഒരു ടെംപ്ലേറ്റ് ഫയലിൽ നിർവചിക്കുകയും, അതിനെ കമ്മാൻ‍ഡ് ലൈൻ വഴിയോ, വെബ് വഴിയോ ആക്ടിവേറ്റ് ചെയ്യുന്നതുമാണ് ഹീറ്റ് ചെയ്യുന്നത്.
ന്യൂട്രോൺ
ഓപ്പൺസ്റ്റാക്കിലെ നെറ്റ്വർക്കിങ് ഘടകമാണ് ന്യൂട്രോൺ.
മുൻ റിലീസുകളിൽ ഈ ഘടകം ക്വോണ്ടം എന്നാണ് അറിയപ്പെട്ടിരുന്നത്.
ഓപ്പൺസ്റ്റാക്ക് ഘടകങ്ങളെ പരസ്പരം ബന്ധിപ്പിച്ചു നിറുത്തുന്നതും, വിർച്വൽ മെഷീനാവശ്യമായ നെറ്റ്വർക്കിങ് സേവനം ഒരുക്കുന്നതും ന്യൂട്രോൺ ആണ്.
വിർച്വൽ മെഷീനാവശ്യമായ ഐ.പി.അഡ്രസ്സുകൾ, വിർച്വൽ റൗട്ടറുകൾ, ഫ്ലോട്ടിങ് ഐ.പി എന്നിവ കൈകാര്യം ചെയ്യുന്നത് ന്യുട്രോണാണ്.
ന്യൂട്രോൺ ഓപ്പൺസ്റ്റാക്കിലെ ഒരു സുപ്രധാന ഘടകമാണ്.
ഫയർവാൾ-അസ്-എ-സർവ്വീസ്, ലോഡ്ബാലൻസർ-അസ്-എ-സർവ്വീസ്, വിപിഎൻ-അസ്-എ-സർവ്വീസ് എന്നീ നെറ്റ്വർക്കിങ് സേവനങ്ങൾ ന്യൂട്രോണിന്റെ സഹായത്തോടെയാണ് സാധ്യമാവുന്നത്.
സ്വിഫ്ട്
ഓപ്പൺസ്റ്റാക്കിലെ ഒബ്ജക്ട് സ്റ്റോറേജിനു വേണ്ടിയുള്ള ഘടമാണ് സ്വിഫ്ട്.
പൂർണ്ണമായും എപിഐ സംവിധാനത്തിലൂടെ പ്രവർത്തിക്കുന്ന ഈ ഘടകത്തിന് വളരെ വലിയ തോതിലുള്ള വിവരങ്ങൾ കൈകാര്യം ചെയ്യാൻ കഴിയും.
ഗലീലിയൊ (ഉപഗ്രഹ ഗതിനിർണയ സംവിധാനം)
ചെക്ക് റിപ്പബ്ലിക്കിലെ പ്രാഗ് ആസ്ഥാനമായി യൂറോപ്യൻ യൂണിയനും യൂറോപ്യൻ ബഹിരാകാശ ഏജൻസിയും ചേർന്ന് തുടക്കമിട്ട ഒരു ഉപഗ്രഹ ഗതിനിർണയ സംവിധാനമാണ് ഗലീലിയോ .
ജർമ്മനിയിലെ മ്യൂണിച്ചിന് സമീപത്തെ ഓബെർഫാഫെൻഹൊഫൻ (Oberpfaffenhofen) എന്നയിടത്തും, ഇറ്റലിയിലെ ഫുസിനോയിലും (Fucino) ഇതിന്റെ നിയന്ത്രണ കേന്ദ്രങ്ങൾ സ്ഥിതിചെയ്യുന്നു.
5 ബില്യൺ യൂറോ ചെലവ് വരുന്ന പദ്ധതി ഇറ്റാലിയൻ ജ്യോതിശാസ്ത്രജ്ഞനായ ഗലീലിയോ ഗലീലിയുടെ പേരിലാണ് അറിയപ്പെടുന്നത്.
റഷ്യയുടെ ഗ്ലോനാസ് , യുഎസിന്റെ ജിപിഎസ് എന്നീ ഗതിനിർണയ സംവിധാനങ്ങൾക്ക് സമാന്തരമായി യൂറോപ്യൻ രാജ്യങ്ങൾക്ക് ആശ്രയിക്കാവുന്ന ഒരു സംവിധാനം രൂപീകരിക്കുകയായിരുന്നു ഗലീലിയോയുടെ സ്ഥാപകലക്ഷ്യങ്ങളിൽ ഒന്ന്.
ഒരു വസ്തുവിന്റെ സ്ഥാനം, ഒരു മീറ്റർ വരെ കൃത്യതയോടെ കണക്കാക്കാൻ, ഈ സംവിധാനത്തിന് കഴിയും.
ലോകം മുഴുവൻ തിരച്ചിൽ രക്ഷാപ്രവർത്തനം ഏകോപിപ്പിക്കാൻ   ഗലീലിയോ സംവിധാനത്തിന് കഴിയും.
അപായ മുന്നറിയിപ്പ് പിടിച്ചെടുത്തു രക്ഷാപ്രവർത്തന കേന്ദ്രത്തിലേക്ക് എത്തിക്കാൻ ശേഷിയുള്ള ട്രാൻസ്പോണ്ടറുകൾ ഈ സംവിധാനത്തിൽ ഉൾപ്പെട്ട ഉപഗ്രഹങ്ങൾക്കുണ്ടാവും.
ഫെബ്രുവരി 2014 -ൽ നടത്തിയ ഒരു പഠനപ്രകാരം 77% മുന്നറിയിപ്പുകൾ 2 കി.
മി ചുറ്റളവിനുള്ളിലും, 95% മുന്നറിയിപ്പുകൾ 5 കി.
മി ചുറ്റളവിനുള്ളിലും കൃത്യമായി കണ്ടുപിടിക്കാൻ സംവിധാനത്തിന് കഴിഞ്ഞു.
മുപ്പതു ഉപഗ്രഹങ്ങളുടെ ഒരു ശൃഖലയാണ് സംവിധാനം പൂർത്തിയാവുമ്പോൾ ഉണ്ടാവുക.
ഇതിൽ ഇരുപത്തിനാല് എണ്ണം സദാ പ്രവർത്തനക്ഷമവും ആറെണ്ണം എപ്പോൾ വേണമെങ്കിലും ഉപയോഗപ്പെടുത്താവുന്ന രീതിയിൽ ഉള്ള കരുതൽ ഉപഗ്രഹങ്ങളും ആയിരിക്കും.
സംവിധാനത്തിൽ ഉൾപ്പെട്ട ആദ്യ ഉപഗ്രഹം ഒക്ടോബർ 21, 2011 -ന് വിക്ഷേപിച്ചു.
ഡിസംബർ 2015 വരെ പന്ത്രണ്ട് ഉപഗ്രഹങ്ങൾ ഭ്രമണപഥത്തിൽ എത്തിച്ചിട്ടുണ്ട്.
2016 -ൽ പ്രാഥമികപ്രവർത്തനം ആരംഭിക്കുന്ന ഗലീലിയോ 2019 -ൽ പൂർണമായും പ്രവർത്തനക്ഷമത കൈവരിക്കും.
മുപ്പതു ഉപഗ്രഹങ്ങളുടെയും വിക്ഷേപണം 2020 -ൽ പൂർത്തിയാവും എന്നാണ് കരുതപ്പെടുന്നത്.
Headquarters of the Galileo system in Prague Constellation visibility from a location on Earth's surface (animation) Galileo launch on a Soyuz rocket, 21 October 2011 അവലംബം
ഗലുൻഗൻ
ഗലുൻഗൻ എന്നത് അധർമ്മത്തിനു മേൽ ധർമ്മത്തിന്റെ വിജയം ആഘോഷിക്കുന്ന ഒരു ബാലിനീസ് ദിവസമാണ്.
പൂർവ്വാത്മാക്കൾ ഭൂമി സന്ദർശിക്കുന്ന സമയത്തെയാണ് ഇത് അടയാളപ്പെടുത്തുന്നത്.
ഈ ആഘോഷത്തിന്റെ അവസാന ദിവസമായ കുനിങ്ങനിലാണ് ഇവർ മടങ്ങുന്നത്.
210 ദിവസമുള്ള ബാലിനീസ് പാവുക്കോൺ കലണ്ടർ പ്രകാരമാണ് തീയതി കണക്കാക്കുന്നത്.
ലോകത്തിന്റെ മറ്റു ഭാഗങ്ങളിലുള്ള ഹിന്ദുക്കൾ പൂർവ്വികരുടെ ആത്മാക്കളുടെ സന്ദർശനം ആഘോഷിക്കുന്ന പിതൃ പക്ഷവുമായി ഈ ആഘോഷം ബന്ധപ്പെട്ടിരിക്കുന്നു.
ഏറ്റവും പ്രധാനപ്പെട്ടതും ആവർത്തിച്ചുള്ളതുമായ മതപരമായ ചടങ്ങുകളുടെ തുടക്കമാണ് ഗലുൻഗൻ അടയാളപ്പെടുത്തുന്നത്.
മരിച്ചുപോയ ബന്ധുക്കളുടെ ആത്മാക്കൾ അവരുടെ പഴയ വീടുകൾ സന്ദർശിക്കാൻ മടങ്ങിവരുമ്പോൾ നിലവിലെ അന്തേവാസികൾക്ക് പ്രാർത്ഥനകളിലൂടെയും വഴിപാടുകളിലൂടെയും അവരെ ആതിഥ്യമരുളാനുള്ള ഉത്തരവാദിത്തമുണ്ട്.
ആഘോഷങ്ങളുടെ ഏറ്റവും പ്രകടമായ അടയാളം പെൻജോർ ആണ് .